Pasjonsfrukt

Pasjonsfrukt er nokre artar av pasjonsblome, vanlegvis frå Passiflora edulis.  Denne planten stammar frå sørlege Brasil, Paraguay og Nord-Argentina. Pasjonsfrukt er ei tropisk frukt som blir dyrka i tropane og subtropiske område.

Skildring
mini|venstre|Pasjonsfrukt på planten i Queensland.

Fruktene har typisk storleik som ei plomme. Dei kan vera runde eller ovle. Skalet kan vera gult, raudt, lilla eller grønt. Fruktene har eit saftig, geléaktig fruktkjøt som inneheld ei stor mengd frø som ein kan eta. Smaken er litt syrleg.

Skalet til ei umogen frukt er glatt, medan det på ei mogen frukt er bulka eller skrukkete.

Bruk og næringsinnhald
mini|Sharbat med pasjonsfrukt i Bangladesh.
Pasjonsfrukt er ei kjelde til karbohydrat, karoten, C-vitamin, jern, magnesium, fosfor, kalium, koppar, fiber og protein.
Ho inneheld ein del jern (1,6 mg/100 g), og ellers ca. 30 mg vitamin C, 348 mg kalium, 73 % vann og 193 kJ tilført energi per 100 g etande vare.

Ein kan eta fruktkjøtet som det er frå frukta, eller bruka det til fruktsalat, saus, syltetøy, bakverk, smoothies og iskrem. Ein kan også sila fruktkjøtet slik at det blir steinfritt og bruka det til jus eller ulike drikkar.

Frukta toler ikkje kulde, og bør oppbevarast i romtemperatur eller rundt 8-12 °C, i høg luftfukt.

Typar
Variantar er kjende som maracuja eller maracuya, frå det portugisisk namnet på pasjonsfrukt. I Norden er dette namnet brukt om den store, gule form av pasjonsfrukt med tjukt skall, Passiflora edulis forma flavicarpa, som blir importert frå Colombia og Brasil. Grenadilla har form som eit granateple, tjukt skal og mørkt fruktkjøt, medan curuba er avlang med gult eller grønt skal, har ein karakteristisk syrleg smak, og blri importert frå Colombia.

Etande sortar som blir dyrka i stor skala er:
 Passiflora edulis forma edulis 
 Passiflora edulis forma flavicarpa 
 Passiflora laurifolia 
 Passiflora ligularis 
 Passiflora quadrangularis
 Passiflora tarminiana 
 Passiflora tripartita var. mollissima

Andre artar med etande frukter er:
 Passiflora caerulea 
 Passiflora incarnata
 Passiflora alata
 Passiflora foetida
 Passiflora herbertiana
 Passiflora serratifolia
 Passiflora vitifolia

 Galleri 

 Kjelder 

Delar av denne artikkelen bygger på «Passion fruit (fruit)» frå ,  den 6. mai 2019.  
Delar av denne artikkelen bygger på «Passiflora edulis» frå  og på «Passievrucht» frå , den 6. mai 2019.  

Kategori:Tropisk frukt